Crni kumin

**Crni kumin**, **Crni kim** ili **čurekot** (Latinski jezik Nigella sativa) je cvijetna biljka iz porodice Ranunculaceae porijeklom iz jugozapadne Azije, koja nije u srodstvu sa kimom.
Pravi čurekot je jednogodišnja zeljasta biljka. Naraste do 40&nbsp;cm. Ima nazubljene, perjaste listove i svijetlo-plave cvjetove.

## Rasprostranjenost
Crni kumin se može naći u južnoj Evropi, zapadnoj Aziji, Indiji i sjevernoj Africi. Srodna biljka *[[poljski crni kim]]* (lat.:*Nigella arvensis*) mogao se, kao korov, naći na poljima srednje i sjeverne Evrope. Danas je, uz druge, na listi iskorijenjenih biljki.

## Upotreba
U zemljama Orijenta koristi se više od 2000 godina kao ljutkasti začin i u medicini. Ukusom podsjeća na sezam i kim. Njegovim sjemenkama se, naročito u azijskim zemljama, posipaju peciva. Tamo je poznat pod imenom "black onion seed".  U upotrebi je i ulje dobiveno od sjemenki hladnom destilacijom.
Koristi se u liječenju različitih bolesti, kao što su probavne tegobe i nadimanje, oslabljene funkcije jetre, migrena, jača vitalnost organizma, protiv iscrpljenosti i upala. Poboljšava probavu i apetit, pospješuje znojenje i snižava tjelesnu temperaturu. Odstranjuje parazite (gliste), dobar je lijek protiv bakterijiskih, gljivičnih i virusnih oboljenja i krvarenja (epistaksa i hemofilija), te kancerogenih oboljenja. Smanjuje nivo šećera u krvi, diuretik, pospješuje lučenje mlijeka kod dojilja, reguliše hormone rasta, snižava holesterola u krvi, liječi upalu nosnih šupljina, suhog kašlja, bronhijalne astme i gripe. Koristi se i kao afrodizijak.
Zabranjeno je uzimati ulje čurekota osobama sa transplatiranim organima (jetra, bubreg, srce), jer povećava imunitet, što može dovesti do odbacivanja presađenih organa.
 
## Indikacije
Sjeme crnog kumina ima širok spektar djelovanja. Evo nekih indikacija crnog kumina koje su ustanovljene kroz istraživanja u zadnjih pedesetak godina. Neke od indikacija su dokazane u labortorijskim uslovima, a ne i na kliničkim slučajevima.

* Antimikrobsko – sprečava razvoj mikroorganizama kao što su gljivice, virusi i bakterije.
* Antiviralno – uništava viruse i usporava njihovo širenje.
* Antibakterijsko – sprečava razvoj bakterija i aktivno ih eliminiše.
* Antidijabeticko – pomaže kod regulacije glukose u krvi.
* Antiinflamatorno – pomaže kod upalnih stanja.
* Analgetičko – smanjuje osjetljivost na bol.
* Antioksidantno – usporava i zaustavlja aktivnosti slobodnih radikala.
* Antifungalno – zaustavlja i usporava razmnožavanje gljivica.
* Antihipertenzivno – pomaže kod visokog krvnog tlaka.
* Antispazmotičko – sprečava i umanjuje posljedice mišičnih grčeva.
* Bronhodilatorno – podržava sirenje bronhija.
* Digestivno – stimuliše probavu i proizvodnju žući.
* Antitumorno – usporava i zaustvačja razvoj kancerogenih čelija.
* Dijureticno – pospješuje izmokravanje
* Emenagog – reguliše menstrualni ciklus i obilnost menstruacije.
* Galaktogog – povečava količinu mlijeka kod doilja.
* Hepatoprotektivno – pomaže aktivnosti jetre.
* Imunomodulator – reguliše aktivnosti imunog sistema.
* Karminativno – reguliše stomaćne gasove i rad crijeva.
* Laksativno – pomaže kod tvrde stolice i zatvora.
* Renoprotektivno – podržava pravilne funkcije bubrega.
* Vermicidno – eliminiše i izbacuje intestinalne parazite.

## Ulje crnog kima
Čisto čurekotovo ulje se u narodnoj medicini i sve češće u školskoj medicini koristi u lječenju alergija neurodermitis, psoriasis, za reguliranje imunološkog sistema, protiv astme, kod kemoterapije za ublažavanje neželjenih posljedica, kod probavnih problema, visokog krvnog pritiska ili u veterinarstvu.
U indijskoj narodnoj medicini važi za sredstvo koje ublažava teškoće u doba trudnoće. Flaširano se može naći u biljnim apotekama. Dobrog kvaliteta je hladno-presano egipatsko ulje čurekota (Al-Baraka-kvalitet). 
U srednjoj Evropi se uzgaja u Austriji (Donja Austrija) i presovano ulje je visokog kvaliteta. Zasijane površine su ograničene.

Kliničko djelovanje još nije dokazano.

## Narodno vjerovanje
Mnogi narodi bliskog i srednjeg istoka smatraju crni kim svetom ili čudotvornom biljkom. Ovome se nije čuditi pošto se biljka pominje i u Bibliji. Postoji vjerovanje da je i prorok Muhamed je kazao da je crni kim lijek za sve bolesti osim smrti. Kod naših naroda crni kim postaje popularan tek u nekoliko zadnjih godina zahvaljujuži internetu, te ne postoje neki značajni izvori široke upotrebe ove biljke u narodnom liječenju. Sjeme crnog kima se koristi kao dodatak sarajevskom somunu (lepinji) i poznat je po imenu **čurekot**. Na srednjem i bliskom istoku crni kim se smatra za vrlo snažno antikancerogeno sredstvo.

## Dodatna literatura
*Peter Schleicher, Mohamed Saleh, Dr Schleicher Peter, Black Cumin:The Magical Egyptian Herb for Allergies, Asthma, Skin Conditions, and Immune Disorders – April 1, 2000
*Ali BH, Blunden G, Pharmacological and toxicological properties of Nigella sativa, godina 17, broj 4 ,stranice 299–305, April 2003

## Vanjske veze

* Ulje crnog kima
* Nigella sativa
* Nigella from The Encyclopedia of Spices

## Izvori